A Helikon Zsebkönyvek az egyetemes művelődéstörténet legfontosabb és legnépszerűbb műveit teszi elérhetővé kedvező áron. A szépirodalmi címek mellett olyan könyvek jelennek meg a sorozatban, amelyek a történelem, a filozófia, a bölcselet, a pszichológia klasszikusainak számítanak.

A Helikon Zsebkönyvek sorozatban nyomtatásban megjelent:

1 Napóleon: Az uralkodás művészete

2 Oscar Wilde: A boldog herceg

3 Edgar Allen Poe: A fekete macska

4 Machiavelli: A fejedelem

5 Antoine de Saint-Exupéry: A kis herceg

6 Kahlil Gibran: A próféta

7 Szun-ce: A háború művészete

8 Buddha: Beszédei

9 Friedrich Nietzsche: Bálványok alkonya

10 Edgar Allen Poe: Az aranybogár

11 Jane Austen: Szerelem és barátság

12 Lewis Carroll: Alice Csodaországban

13 J. D. Salinger: Három korai történet

14 Jane Austen: Catharine

15 Tamási Áron: Ábel a rengetegben

16 Plutarkhosz: Párhuzamos életrajzok I. (Nagy Sándor és Julius Caesar)

17 Franz Kafka: A per

18 Lewis Carroll: Alice Tükörországban

19 Stefan Zweig: Sakknovella

20 Márai Sándor: A gyertyák csonkig égnek

21 Victor Hugo: Egy halálraítélt utolsó napja

22 Csáth Géza: Egy elmebeteg nő naplója

23 Arthur Conan Doyle: Sherlock Holmes: A bíborvörös dolgozószoba

24 Franz Kafka: Az átváltozás + A fűtő

25 Charles Dickens: Karácsonyi ének

26 Alessandro Baricco: Selyem

27 Lao-ce: Tao Te King

28 Arthur Conan Doyle: Sherlock Homes: A négyek jele

29 Sigmund Freud: Három értekezés a szexualitásról

30 Hermann Hesse: A pusztai farkas

31 Nathaniel Hawthorne: A skarlát betű

32 Szerb Antal: Utas és holdvilág

33 Jamamoto Cunetomo: Hagakure

34 Szerb Antal: A Pendragon-legenda

35 Mark Twain: Ádám és Éva naplója

36 Seneca: A gondviselésről – és más írások

A www.zsebkonyvek.hu oldalon a sorozat előkészületben lévő kötetei is kedvezményesen előrendelhetők!

A fordítás alapjául szolgáló kiadás:

Friedrich Nietzsche: Götzen-Dämmerung. In: Sämtliche Werke. Kritische Studienausgabe in 15 Bänden. Hg. von Giorgo Colli und Mazzino Montinari. Bd.6. S. 55-162.

Deutscher Taschenbuch Verlag / de Gruyter, München / Berlin / New York

Fordította és a jegyzeteket írta Horváth Géza

A fordítást az eredetivel egybevetette Gál Zoltán

Borítóterv Szabó Levente

HELIKON ZSEBKÖNYVEK 9.

© Horváth Géza, 2015

© Helikon Kiadó, 2015

Felelős kiadó Szász Zsolt

A Helikon Kiadó az LS Kiadói Csoport tagja

Felelős szerkesztő Schultz Judit

Szerkesztő Takács M. József

Olvasószerkesztő Szepessy Kata

Műszaki szerkesztő Széplaki Gyöngyi

Elektronikus verzió: eKönyv Magyarország Kft.

www.ekonyv.hu

ISBN 978-963-227-787-5

ISSN 2415-962X

Tartalom

Bálványok alkonya

Részlet Szun-ce: A háború művészetéből

Részlet J. D. Salinger: Három korai történetből

FRIEDRICH NIETZSCHE

Bálványok alkonya

avagy hogyan filozofálunk kalapáccsal

ELŐSZÓ

Egy sötét és mértéken felül felelősségteljes ügyben megőrizni derűnket, nem csekély mutatvány: és mégis, mi volna fontosabb a derűnél? Semmi nem sikerül, amiből hiányzik a dévajság. Csakis erőfölény bizonyítja az erőt. – Minden érték átértékelése, e kérdőjel annyira fekete, oly iszonyatosan hatalmas és rettenetes, hogy árnyékot vet arra, aki kiteszi – egy ilyen sorsmérvű feladat minden pillanatban arra kényszerít, hogy a napra siessen az ember, és lerázzon magáról egy súlyossá, túlságosan súlyossá vált komolyságot. Ehhez minden eszköz megengedett, minden „ügy” kivételes boldogság. Mindenekelőtt a háború. A háború mindig minden túlságosan bensőségessé vált, túlságosan „elmélyült” szellem nagy okossága; még a sebesülésben is gyógyerő rejlik. Az alábbi mondás, melynek eredetét eltitkolom a művelt kíváncsiság előtt, régóta kedvencem:

increscunt animi, virescit volnere virtus.{1}

Egy másfajta gyógymód, mely bizonyos körülmények között számomra még kívánatosabb: a bálványok kifülelése… Több a bálvány a világon, mint a realitás: ez az én „gonosz pillantásom” e világ számára, ez „gonosz fülem” is… Itt egyszer kalapáccsal kérdezősködni, és, válaszként, talán ama híres, tompa kongást hallani, mely felpuffadt zsigerekről árulkodik – micsoda gyönyörűség ez annak, akinek a füle mögött is füle van – nekem, régi pszichológusnak és patkányfogónak, aki előtt hangosan kell megszólalnia épp annak, ami csöndben szeretne maradni…

Ez az írás is – a cím elárulja – mindenekelőtt pihenés, napsütötte szöglet, kis kitérő egy pszichológus henyélésébe. Netán új háború is? És új bálványok titkai is kiderülnek?... Ez a kis írás nagy hadüzenet; és ami a bálványok kifülelését illeti, nos, ezúttal nem korbálványokról van szó, hanem örök bálványokról, melyeket a kalapács úgy kocogtat meg, mintha hangvilla volna – egyáltalán nincsenek régebbi, önhittebb, felfuvalkodottabb bálványok… és üresebbek sem… Ez azonban nem zárja ki, hogy egyúttal ezekben hisznek leginkább; nem is nevezik őket, legalábbis a legelőkelőbb esetben, bálványoknak…

Torino, 1888. szeptember 30-án,

azon a napon, melyen a Minden érték átértékelése első könyve befejeződött.

Friedrich Nietzsche

MONDÁSOK ÉS NYILAK

1.

A henyélés minden pszichológia kezdete. Hogyan? A pszichológia – káros szenvedély volna?

2.

Közülünk a legbátrabbnak is csak ritkán van bátorsága ahhoz, amit tulajdonképpen tud…

3.

Ahhoz, hogy az ember egyedül élhessen, állatnak vagy istennek kell lennie – mondja Arisztotelész{2}. A harmadik esetet nem említi: amikor az embernek mindkettőnek kell lennie – vagyis filozófusnak.

4.

„Minden igazság egyszerű.” – Nem hazugság ez kétszeresen is? –

5.

Egyszer s mindenkorra, sok mindent nem akarok tudni. – A bölcsesség határt szab a megismerésnek is.

6.

Leginkább vad természetünkben szabadulunk meg természetellenességünktől, azaz szellemiségünktől...

7.

Hogyan? Az ember csupán Isten melléfogása volna? Vagy Isten csupán az ember melléfogása? –

8.

Az élet hadiskolájából. – Ami nem öl meg, erőssé tesz.

9.

Segíts magadon: más is megsegít. Ez a felebaráti szeretet elve.

10.

Még hogy nem vagyunk gyávák saját cselekedeteinkkel szemben! nem hagyjuk cserben őket! – A lelkiismeret-furdalás tisztességtelen dolog.

11.

Lehet-e tragikus egy szamár? – Amiért elpusztul terhe alatt, melyet sem hordani, sem ledobni nem képes?... A filozófus esete.

12.

Ha az embernek megvan a maga miért?-je az életre, akkor szinte minden milyen?-nel megbirkózik. – Az ember nem törekszik boldogságra; csak az angolok.

13.

Az asszonyt a férfi teremtette – de vajon miből? Istene – „eszménye” – oldalbordájából…

14.

Micsoda? keresel? szeretnéd megtízszerezni, százszorozni magad? követőket keresel? – Nullákat keress! –

{1} Sérülés által növekednek a lelkek, és az erő is gyarapszik (latin). Aulus Gellius: Noctes Atticae, XVIII, 11, 4.

{2} Vö. Arisztotelész: Politika, I. 2, 1253a, 27–29.